[{"text_idx": "#000004", "text": "Yn y blychau du roedd anrhegion i ddiolch am y croeso gan gynnwys baneri Cymru mawr - yr un peth nad oes prinder ohonyn nhw ym Mhatagonia eleni."}, {"text_idx": "#000005", "text": "Mae draig goch yn hongian o bob postyn lamp, a'r ymdrech i ddathlu 150 mlynedd ers sefydlu'r Wladfa wedi bod yn rhyfeddol. Yn Nhrelew a Gaiman yn enwedig mae'r strydoedd wedi eu haddurno'n goch, gwyn a gwyrdd."}, {"text_idx": "#000006", "text": "Ac i bob baner Cymru mae yna faner Ariannin. Stori am ddwy wlad yw hon."}, {"text_idx": "#000007", "text": "\"Mae'n deimlad rhyfedd bod yn Gymro sy'n siarad Cymraeg ac i ddod o Ariannin a siarad Sbaeneg\" meddai Marvel Lewis sy'n fecanic yn Nhrelew."}, {"text_idx": "#000008", "text": "Disgrifiad o\u2019r llun, Y ddraig goch ochr yn ochr a baner yr Arianinn yn y Gaiman"}, {"text_idx": "#000009", "text": "Rydw i wedi clywed droeon ers bod yma am barodrwydd yr Indiaid brodorol i groesawi'r ymfudwyr. Hefyd am lwyddiant y llywodraeth yn hawlio'r paith dan drwynau Chille drwy ganiata\u0301u i'r Cymry ddod yma. Mae hanes Y Wladfa o safbwynt Ariannin wedi bod yn gymaint rhan o'r dathlu a stori'r Mimosa."}, {"text_idx": "#000011", "text": "Roedd un digwyddiad yn dilyn y llall, neu ddau'n cyd-redeg ar brydiau gan ei gwneud hi'n amhosib gweld popeth. Bydd y dathliadau'n parhau drwy'r haf ac i'r Hydref gydag Eisteddfod Y Wladfa."}, {"text_idx": "#000012", "text": "Arwyddair blwyddyn bwysig Patagonia yw \"Glaniasant yma i aros\". Mi fyddai'r ymfudwyr cyntaf i'r gornel fach yma o Dde America yn falch o weld yr iaith Gymraeg a'r diwylliant Cymreig yn cael eu dathlu mor frwdfrydig ganrif a hanner yn ddiweddarach."}, {"text_idx": "#000014", "text": "A thra bod sylw Cymru'n troi'r wythnos hon at Feifod gyda Phatagonia'n pellhau o feddyliau pobl, does dim perygl o fenter a dewrder y gwladfawyr yn mynd yn angof yn nhalaith Chubut . Yn o\u0302l Maer Gaiman, Gabriel Restucha, \"...ry'm ni'n dathlu Gw\u0302yl y Glaniad bob dydd yma yn Y Wladfa\"."}, {"text_idx": "#000017", "text": "Oedd hi werth eu haberth a'r caledi cynnar?"}, {"text_idx": "#000019", "text": "Draw yn Yr Andes mae'r gwaith o adeiladu trydedd ysgol ddwyieithog, Cymraeg-Sbaeneg yn symbol o'r adfywiad sy'n digwydd."}, {"text_idx": "#000020", "text": "Disgrifiad o\u2019r llun, Mae'r prif weinidog yn barod i \"ystyried\" rhoi rhagor o arian i'r Cynllun Cymraeg ym Mhatagonia"}, {"text_idx": "#000022", "text": "Ond mae'n drawiadol yma cyn lleied o Gymraeg y mae'r rheiny sy'n medru'r iaith yn ei siarad gyda'i gilydd. Mewn llawer o ffyrdd dyw'r heriau ym Mhatagonia yn ddim gwahanol i Gymru."}, {"text_idx": "#000026", "text": "Disgrifiad o\u2019r llun, Y ddraig goch ar Wyl y Glaniad ym Mhorth Madryn yn cael ei chwifio gan ddwy chwaer sy'n ddisgynyddion y gwladfawyr cyntaf"}, {"text_idx": "#000027", "text": "Prif StraeonMab, 2, yn sownd dramor wedi 'oedi cwmni yswiriant'Cyhoeddwyd2 awr yn o\u0302lMeddygon benywaidd wedi teimlo 'dan bwysau i gael rhyw'Cyhoeddwyd7 awr yn o\u0302lCwpan y Byd: 12 newid i Gymru herio AwstraliaCyhoeddwyd2 awr yn o\u0302l"}, {"text_idx": "#000036", "text": "Pa ochr i'r ffens? Portread artist dur o'r byd wedi Brexit"}, {"text_idx": "#000040", "text": "Cysylltwch a\u0302 niTabledi a ffonau symudolHefyd yn Gymraeg"}]